CELEX: 32009D0520
Language: fi
Date: 2009-07-03 00:00:00
Title: 2009/520/EY: Komission päätös, tehty 3 päivänä heinäkuuta 2009 , Clean Sky -yhteisyrityksen perustamisesta neuvoston asetuksen (EY) N:o 71/2008 liitteessä I olevan 23 artiklan 4 kohdan muuttamisesta (tiedoksiannettu numerolla K(2009) 5134)

4.7.2009   
            
            
               FI
            
            
               Euroopan unionin virallinen lehti
            
            
               L 175/14
            
         
      KOMISSION PÄÄTÖS,
   tehty 3 päivänä heinäkuuta 2009,
   Clean Sky -yhteisyrityksen perustamisesta neuvoston asetuksen (EY) N:o 71/2008 liitteessä I olevan 23 artiklan 4 kohdan muuttamisesta
   (tiedoksiannettu numerolla K(2009) 5134)
   (2009/520/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Clean Sky -yhteisyrityksen perustamisesta 20 päivänä joulukuuta 2007 annetun neuvoston asetuksen (EY) N:o 71/2008 (1) ja erityisesti sen liitteessä I olevan 24 artiklan 2 kohdan,
   ottaa huomioon Clean Sky -yhteisyrityksen hallintoneuvoston 10 päivänä lokakuuta 2008 hyväksymän muutosluonnoksen,
   sekä katsoo seuraavaa:
   
               (1)
            
            
               Clean Sky -yhteisyrityksen hallintoneuvosto on hyväksynyt ja toimittanut muutosluonnoksen asetuksen (EY) N:o 71/2008 liitteessä I olevan 23 artiklan 4 kohdan korvaamisesta uudella tekstillä, jotta avustussopimuksissa voitaisiin määritellä käyttöoikeudet tutkimuskäytön lisäksi myös kaupalliselle käytölle.
            
         
               (2)
            
            
               Tämä muutos, joka ei vaikuta Clean Sky -yhteisyrityksen yhtiöjärjestyksen olennaisiin osiin, on perusteltu, sillä asetuksen (EY) N:o 71/2008 15 artiklan mukaan Clean Sky -yhteisyrityksen henkistä omaisuutta koskevan politiikan olisi perustuttava Euroopan parlamentin ja neuvoston asetuksessa (EY) N:o 1906/2006 (2) säädettyihin periaatteisiin, jos käyttöoikeudet koskevat myös kaupallista käyttöä, ja edistettävä tietämyksen luomista ja hyödyntämistä (ks. asetuksen (EY) N:o 71/2008 johdanto-osan 29 kappale ja mainitun asetuksen liitteessä I oleva 23 artiklan 2 kohta),
            
         ON TEHNYT TÄMÄN PÄÄTÖKSEN:
   1 artikla
   Korvataan asetuksen (EY) N:o 71/2008 liitteessä I oleva 23 artiklan 4 kohta seuraavasti:
   
      ”4.   Clean Sky -yhteisyrityksen kanssa avustussopimuksen tehneiden oikeussubjektien väliset käyttöoikeuksia ja lisenssejä koskevat ehdot ja edellytykset määritellään avustussopimuksessa tausta-aineiston ja tulosaineiston osalta hankkeiden loppuun saattamisen mahdollistamiseksi sekä tulosaineiston hyödyntämistä edellyttävien tulosaineiston ja tausta-aineiston osalta.”
   
   2 artikla
   Tämä päätös on osoitettu Clean Sky -yhteisyritykselle:
   
               Clean Sky Joint Undertaking
            
         
               c/o Liam Breslin
            
         
               European Commission – DG RTD
            
         
               Clean Sky Joint Undertaking Interim Executive Director
            
         
               CDMA 04/166
            
         
               1049 Brussels
            
         
               BELGIUM
            
         
      Tehty Brysselissä 3 päivänä heinäkuuta 2009.
      
         
            Komission puolesta
         
         Janez POTOČNIK
         
         
            Komission jäsen
         
      
   
   
      (1)  EUVL L 30, 4.2.2008, s. 1.
   
      (2)  EUVL L 391, 30.12.2006, s. 1.